# Cylinder (klobúk)

### Z Wikipédie

Cylinder je pánsky klobúk valcovitého tvaru.

Zjavil sa už v 15. storočí, ale vrchol rozkvetu dosiahol v 18. storočí. Tento klobúk puritánov a kvakerov (členov protestantských siekt) nemal ešte tvar dnešného cylindra, mal nízku hlavu a širokú striešku — vydal sa na svoju púť z Anglicka a cez Ameriku sa vrátil opäť do Európy. Do módy ho uviedli liberalisticky zmýšľajúci Európania nadšení oslobodzovacím bojom Severnej Ameriky. Sympatie, ktoré si tento boj získal, preniesli sa aj na klobúk bojovníkov, a tak sa cylinder — klobúk kvakerov v novej forme — vracia na európsku pevninu ako symbol pokrokových myšlienok. Takto cylinder, ako mnohé módne doplnky, zohral svoju politickú úlohu. Konzervatívne kruhy začali proti nemu brojiť a ruský cár dal jeho nositeľov vyhnať za hranice. V takej forme, ako ho poznáme dnes — z čierneho hodvábneho zamatu — uzrel svetlo sveta po prvý raz na londýnskej ulici r. 1797. Vzbudil senzáciu i verejné pohoršenie. Lenže si aj tak získaval čoraz väčšiu obľubu. Stal sa módnym doplnkom a ako taký sa menil a podliehal móde. Raz bol vysoký, úzky, raz nižší a širší, raz mal striešku širšiu, raz užšiu, raz menej, raz viacej ohrnutú. V Londýne, ktorý sa ujíma prvenstva v pánskej móde, vedie sivý cylinder, a to najmä v lete, lenže vychádza oveľa skôr z módy ako čierny.

Zdroj: "http://sk.wikipedia.org../../../c/y/l/Cylinder_%28klob%C3%BAk%29.html"

Kategória: Móda

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Suomi
- 日本語
- Nederlands
- Norsk (bokmål)
- Polski
- Português
- Русский
- Slovenščina
- Svenska
- 中文